Produktado de "Sojuzmultfilm"
Erinaceto en nebulo
Reĝisoro kaj animaciisto Ju. Norŝtein
Dum vesperoj Erinaceto vizitadis Urseton por kune kalkuli stelojn.
Ili sidiĝis sur ŝtipojn, ŝmactrinkis teon, kaj observis la stelplenan ĉielon.
Ĝi pendis super la tegmento, tuj malantaŭ la fornotubo.
Dekstre de la fornotubo estis la steloj de Urseto
kaj maldekstre tiuj de Erinaceto.
Mi diros al li: Mi alportis por vi framb-konfitaĵon.
Kaj li diros: La samovaro malvarmiĝis,
necesas aldoni en la fajron tiajn branĉetojn... Kiel oni nomas ilin?
Juniperaj branĉetoj!
Kaj poste mi diros al li...
Mi diros al li...
Mi diros...
"Interese," pensis Erinaceto,
"se la ĉevalo kuŝiĝos por dormi,
ĉu ĝi sufokiĝos en la nebulo?"
Kaj li malrapide komencis malsupreniri la monteton
por trafi en la nebulon por vidi, kio okazas ene de ĝi.
Mi eĉ miajn piedojn ne vidas!
Ĉevalo!
Sed la ĉevalo diris nenion.
Frenezulo!
...Erinaceto...!
"Mi estas en rivero. "
"La rivero mem portu min," decidis Erinaceto.
Li enspiris laŭeble profunde kaj komencis drifti laŭflue.
...Erinaceto...!
Mi tramalsekiĝis. Mi baldaŭ dronos.
Subite iu tuŝis lian malantaŭan piedon.
"Pardonu min," diris iu sensone.
"Kiu vi estas kaj kiel vi aperis ĉi tie?"
Mi estas Erinaceto. Mi falis en la riveron.
Tiam sidiĝu sur mian dorson. Mi portos vin sur la bordon.
Dankon.
"Nedankinde," diris iu.
Erinaceto! Kie vi do estis?
Mi vokis kaj vokis vin, sed vi ne reeĥis.
Mi jam varmigis la samovaron sur la portiko,
kaj jam metis du plektoseĝojn
por ke estu pli komforte kalkuli la stelojn!
Kaj mi pensis:
vi baldaŭ venos kaj ni sidiĝos kaj trinkos teon kun framb-konfitaĵo. "
Tio estas la framb-konfitaĵo, kion vi alportis, ĉu ne?
Kaj mi jam varmigis la samovaron kaj metis tiajn branĉetojn... tiajn...
Juniperajn branĉetojn.
Juniperaj branĉetoj! Ĝuste! Por ke estu tia fumeto...
Kaj... jen...
Ĉar kiu, krom vi, kalkulos la stelojn?
Urseto parolis kaj parolis, sed Erinaceto pensis:
"Estas bone, ke ni denove estas kune. "
Kaj krome, Erinaceto pensis pri la ĉevalo:
Kiel ĝi fartas tie... en la nebulo?
Subtekstoj: KienLi www.filmoj.net
Fino